ระเบียบการประปานครหลวงระเบียบการประปานครหลวงฉบับที่ ๕๐ว่าด้วยการติดตั้งประปาพ.ศ. ๒๕๕๘ โดยที่เป็นการสมควรแก้ไขปรับปรุงหลักเกณฑ์การติดตั้งประปาเพื่อรองรับการปฏิบัติงานให้มีประสิทธิภาพและรวดเร็วยิ่งขึ้น อาศัยอำนาจตามความในมาตรา๓๓ (๒) แห่งพระราชบัญญัติการประปานครหลวง พ.ศ. ๒๕๑๐ประกอบกับข้อบังคับการประปานครหลวง ฉบับที่ ๑๑๖ ว่าด้วยการบริการจัดส่ง จำหน่ายและการใช้น้ำประปา พ.ศ. ๒๕๔๓ และฉบับที่แก้ไขเพิ่มเติมจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบการประปานครหลวง ฉบับที่ ๕๐ ว่าด้วยการติดตั้งประปา พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบการประปานครหลวง ฉบับที่๕๐ ว่าด้วยการติดตั้งประปา พ.ศ. ๒๕๕๗บรรดาระเบียบ คำสั่ง ประกาศหรือหลักเกณฑ์อื่นใดที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ให้รองผู้ว่าการ (บริการด้านตะวันตก)เป็นผู้รักษาการตามระเบียบนี้ และให้มีอำนาจกำหนดหลักเกณฑ์และวิธีปฏิบัติเพื่อดำเนินการตามระเบียบนี้ข้อ ๕ การติดตั้งประปาแบ่งเป็น ๒ ลักษณะ คือ๕.๑ การติดตั้งประปาใหม่ หมายความว่าการติดตั้งประปาสำหรับสถานที่หรืออาคารที่ไม่มีการติดตั้งประปามาก่อนโดยแบ่งตามสภาพการใช้น้ำ ดังนี้๕.๑.๑ การติดตั้งถาวรใช้กับอาคารที่มีหมายเลขทะเบียนบ้านที่ถูกต้องโดยผู้ขอรับบริการติดตั้งประปาใหม่ต้องเป็นเจ้าของหรือผู้ครอบครอง หรือมีชื่ออยู่ในทะเบียนบ้าน๕.๑.๒ การติดตั้งชั่วคราวใช้กับสถานที่ที่มีหมายเลขทะเบียนบ้านชั่วคราวหรือขอใช้เพื่อการก่อสร้างหรือขอใช้น้ำตามสภาพการใช้น้ำอื่น ๆโดยผู้ขอรับบริการติดตั้งประปาใหม่ต้องเป็นเจ้าของหรือผู้ครอบครองหรือมีชื่ออยู่ในทะเบียนบ้านชั่วคราว๕.๒ การติดตั้งประปาซ้ำ หมายความว่าการติดตั้งประปาสำหรับสถานที่หรืออาคารที่เคยมีการติดตั้งประปามาก่อนและได้มีการยกเลิกการใช้นํ้าหรือถูกงดจ่ายน้ำไปแล้วโดยผู้ยื่นคำขอต้องไม่เป็นคู่สัญญาการใช้น้ำประปาเดิมของสถานที่การใช้น้ำนั้นข้อ ๖ ผู้ขอใช้น้ำต้องเป็นบุคคลใดบุคคลหนึ่งดังต่อไปนี้๖.๑ เจ้าของบ้านหรือเจ้าของสถานที่ขอใช้น้ำ๖.๒ ผู้มีชื่ออยู่ในทะเบียนบ้านที่ขอใช้น้ำ๖.๓ ผู้เช่าหรือผู้ครอบครองสถานที่ขอใช้น้ำโดยชอบด้วยกฎหมาย๖.๔ ผู้ประกอบการในสถานที่ขอใช้น้ำ๖.๕ ผู้มีอำนาจจัดการแทนนิติบุคคลที่ขอใช้น้ำ๖.๖ หัวหน้าหน่วยงานหรือผู้มีอำนาจตามกฎหมายของหน่วยงานราชการรัฐวิสาหกิจ บ้านพักของทางราชการ บ้านพักของหน่วยงานรัฐวิสาหกิจ สถานทูต สถานกงสุลวัด และสถานที่ประกอบพิธีทางศาสนาต่าง ๆที่ได้จดทะเบียนมีใบอนุญาตแล้วซึ่งขอใช้น้ำ๖.๗ ผู้ขอใช้น้ำอื่น นอกเหนือจากข้อ ๖.๑ ๖.๖ ให้เป็นดุลพินิจในการอนุญาตของรองผู้ว่าการ (บริการด้านตะวันออก)หรือรองผู้ว่าการ (บริการด้านตะวันตก) ตามพื้นที่ที่รับผิดชอบข้อ ๗ การขอติดตั้งประปาถาวรผู้ขอใช้น้ำจะต้องยื่นคำขอใช้น้ำตามแบบคำขอหรือด้วยวิธีการอื่นใดตามที่การประปานครหลวงกำหนดโดยยื่นณ สำนักงานประปาสาขา หรือสถานที่อื่นใดที่รับดำเนินการรับคำขอติดตั้งประปาแล้วแต่กรณีพร้อมด้วยหลักฐานที่ลงนามรับรองสำเนาถูกต้องประกอบการขอใช้น้ำ ดังต่อไปนี้๗.๑ การขอติดตั้งประปาของบุคคลธรรมดา๗.๑.๑ บุคคลที่มีสัญชาติไทย๗.๑.๑.๑ สำเนาบัตรประจำตัวประชาชน หรือสำเนาบัตรประจำตัวข้าราชการหรือสำเนาบัตรประจำตัวเจ้าหน้าที่ของรัฐ๗.๑.๑.๒ สำเนาทะเบียนบ้านที่ขอติดตั้งประปาหรือสำเนาทะเบียนบ้านที่มีชื่อผู้ขอติดตั้งประปาอยู่ในทะเบียนบ้าน๗.๑.๑.๓ กรณีผู้ขอติดตั้งประปามิใช่เจ้าบ้านหรือเจ้าของบ้านจะต้องมีหลักฐานอย่างใดอย่างหนึ่ง ดังต่อไปนี้(๑) สำเนาทะเบียนบ้านที่มีชื่อผู้ขอใช้น้ำอยู่ในทะเบียนบ้านและให้เจ้าบ้านหรือเจ้าของบ้านทำหนังสือยินยอมพร้อมแนบหลักฐานสำเนาบัตรประจำตัวประชาชนและสำเนาทะเบียนบ้านของเจ้าบ้านหรือเจ้าของบ้านด้วยในกรณีผู้ขอใช้น้ำเป็นบิดา มารดา บุตรที่บรรลุนิติภาวะและคู่สมรสของเจ้าบ้านหรือเจ้าของบ้านให้ยกเว้นไม่ต้องทำหนังสือยินยอม หรือ(๒)หนังสือหรือเอกสารอื่นใดที่แสดงว่าผู้ขอใช้น้ำเป็นผู้มีกรรมสิทธิ์ในบ้านที่จะขอติดตั้งประปาแต่ยังมิได้ย้ายเข้าอยู่ในทะเบียนบ้านหรือย้ายเข้าอยู่ในทะเบียนบ้านแล้วแต่ในทะเบียนบ้านมิได้ระบุว่าเป็นเจ้าบ้าน หรือ(๓) สำเนาเอกสารแสดงสิทธิครอบครองสถานที่ใช้น้ำ เช่น สัญญาเช่าเป็นต้น๗.๑.๒ บุคคลที่ไม่ได้มีสัญชาติไทย๗.๑.๒.๑ สำเนาหนังสือเดินทาง (Passport) และหลักฐานการตรวจลงตราหรือหลักฐานแสดงตนอื่น๗.๑.๒.๒ สำเนาทะเบียนบ้านที่ขอใช้น้ำ๗.๑.๒.๓ สำเนาเอกสารหลักฐานแสดงกรรมสิทธิ์หรือสิทธิครอบครองสถานที่ขอใช้น้ำ๗.๑.๒.๔ กรณีผู้ขอใช้น้ำไม่ใช่เจ้าของบ้านต้องยื่นหนังสือยินยอมของเจ้าของบ้าน พร้อมแนบสำเนาบัตรประจำตัวประชาชนหรือสำเนาหนังสือเดินทาง (Passport) และหลักฐานการตรวจลงตราหรือหลักฐานแสดงตนอื่นของเจ้าของบ้านด้วย๗.๒ การขอติดตั้งประปาของนิติบุคคล๗.๒.๑หนังสือรับรองการจดทะเบียนนิติบุคคลที่เจ้าหน้าที่ของรัฐรับรองไม่เกิน ๓ เดือน๗.๒.๒ สำเนาบัตรประจำตัวประชาชน หรือสำเนาหนังสือเดินทาง (Passport) และหลักฐานการตรวจลงตรา หรือหลักฐานแสดงตนอื่นของผู้มีอำนาจกระทำการแทนนิติบุคคล๗.๒.๓ สำเนาทะเบียนบ้านที่ขอใช้น้ำ๗.๒.๔ สำเนาเอกสารหลักฐานแสดงกรรมสิทธิ์หรือสิทธิครอบครองสถานที่ขอใช้น้ำ๗.๓ การขอติดตั้งประปาในนามของหน่วยงานราชการ รัฐวิสาหกิจบ้านพักของทางราชการ บ้านพักของหน่วยงานรัฐวิสาหกิจ สถานทูต สถานกงสุล วัดและสถานที่ประกอบพิธีทางศาสนาต่าง ๆ ที่ได้จดทะเบียนมีใบอนุญาตแล้วให้หัวหน้าหน่วยงาน หรือผู้มีอำนาจตามกฎหมาย แล้วแต่กรณี เป็นผู้ลงนามในแบบคำขอติดตั้งประปาและสัญญาใช้น้ำประปากับการประปานครหลวงข้อ ๘ การขอติดตั้งประปาชั่วคราวผู้ขอใช้น้ำจะต้องยื่นคำขอใช้น้ำตามแบบคำขอหรือด้วยวิธีการอื่นใดตามที่การประปานครหลวงกำหนดโดยยื่นณ สำนักงานประปาสาขา หรือสถานที่อื่นใดที่ดำเนินการรับคำขอติดตั้งประปา แล้วแต่กรณีพร้อมด้วยหลักฐานที่ลงนามรับรองสำเนาถูกต้องประกอบการขอใช้น้ำ ดังต่อไปนี้๘.๑ กรณีบุคคลธรรมดา ทั้งที่มีสัญชาติไทยและไม่มีสัญชาติไทยให้ยื่นสำเนาบัตรประจำตัวประชาชน หรือสำเนาหนังสือเดินทาง (Passport) และหลักฐานการตรวจลงตรา หรือหลักฐานแสดงตนอื่นกรณีนิติบุคคลให้ยื่นหนังสือรับรองการจดทะเบียนนิติบุคคลที่เจ้าหน้าที่ของรัฐรับรองไม่เกิน ๓เดือน และสำเนาบัตรประจำตัวประชาชน หรือสำเนาหนังสือเดินทาง (Passport) และหลักฐานการตรวจลงตรา หรือหลักฐานแสดงตนอื่นของผู้มีอำนาจกระทำการแทนนิติบุคคล๘.๒ สำเนาทะเบียนบ้านชั่วคราว หรือสำเนาใบอนุญาตก่อสร้าง(ถ้ายังไม่ได้ให้ใช้สำเนาใบคำขอ) หรือสำเนาโฉนดที่ดินสถานที่ขอใช้น้ำหรือเอกสารอื่นซึ่งแสดงสิทธิครอบครองสถานที่ขอใช้น้ำข้อ ๙ กรณีมีความจำเป็นผู้ขอใช้น้ำไม่สามารถยื่นคำขอหรือเป็นคู่สัญญาใช้น้ำประปาด้วยตนเองให้ทำหนังสือมอบอำนาจให้ผู้หนึ่งผู้ใดทำการแทนได้โดยผู้รับมอบอำนาจจะต้องยื่นสำเนาบัตรประจำตัวประชาชนหรือสำเนาบัตรประจำตัวข้าราชการ หรือสำเนาบัตรประจำตัวเจ้าหน้าที่ของรัฐหรือสำเนาหนังสือเดินทาง(Passport) และหลักฐานการตรวจลงตราหรือหลักฐานแสดงตนอื่นของผู้มอบอำนาจและของผู้รับมอบอำนาจด้วยข้อ ๑๐ ผู้ใช้น้ำถาวรที่ประสงค์จะขอใช้น้ำต่อเนื่องเมื่อมีการรื้อถอนอาคารเดิม ให้โอนเปลี่ยนสภาพการใช้น้ำเป็นผู้ใช้น้ำชั่วคราวได้ข้อ ๑๑ ผู้ใช้น้ำประปาชั่วคราวมีสิทธิขอโอนเปลี่ยนสภาพเป็นการใช้น้ำประปาถาวรได้ข้อ ๑๒ การขอโอนกรรมสิทธิ์การใช้น้ำและการขอโอนเงินประกันการใช้น้ำ โดยการเปลี่ยนชื่อผู้ใช้น้ำเนื่องจากได้รับกรรมสิทธิ์ตามกฎหมายจากนิติกรรมหรือโดยทางอื่นนอกจากนิติกรรมเจ้าของหรือผู้ครอบครองอาคารสามารถขอเปลี่ยนชื่อโดยไม่ต้องเสียค่าใช้จ่าย หรือเงินประกันการใช้น้ำใด ๆยกเว้นกรณีที่ผู้ใช้น้ำเดิมถอนเงินประกันการใช้น้ำ หรือไม่มีการวางเงินประกันไว้เจ้าของหรือผู้ครอบครองรายใหม่ต้องวางเงินประกันการใช้น้ำใหม่ให้ครบถ้วนข้อ ๑๓ เพื่อเป็นประโยชน์แก่การจดปริมาณน้ำประปาการตรวจสอบ และการซ่อมบำรุงรักษาท่อและอุปกรณ์การจ่ายน้ำให้กำหนดจุดติดตั้งมาตรวัดน้ำ ดังนี้๑๓.๑ ให้ติดตั้งมาตรวัดน้ำไว้ใกล้ทางเข้าออก ด้านหน้าอาคารโดยติดตั้งชิดฝาผนังอาคารหรือแนวรั้วกำแพงด้านหน้า๑๓.๒ กรณีที่ไม่สามารถดำเนินการได้ตามข้อ ๑๓.๑หรือเป็นสถานที่ก่อสร้างให้อยู่ในดุลพินิจของหัวหน้าหน่วยงานสำนักงานประปาสาขาในเขตพื้นที่รับผิดชอบข้อ ๑๔ ผู้ขอรับบริการหรือผู้ใช้น้ำจะต้องติดตั้งท่อและอุปกรณ์ภายในบริเวณสถานที่หรืออาคารของผู้ใช้น้ำให้เป็นไปตามหลักเกณฑ์ของการประปานครหลวงและให้ยื่นคำขอตามแบบคำขอที่การประปานครหลวงกำหนดซึ่งสถานที่หรืออาคารแห่งเดียวจะยื่นคำขอติดตั้งมาตรวัดน้ำเกินกว่าหนึ่งมาตรวัดน้ำได้โดยให้อยู่ในดุลพินิจของหัวหน้าหน่วยงานสำนักงานประปาสาขาในเขตพื้นที่รับผิดชอบที่จะติดตั้งมาตรวัดน้ำเกินกว่าหนึ่งมาตรวัดน้ำตามที่ยื่นคำขอหรือไม่ข้อ ๑๕ การติดตั้งประปาการคิดอัตราค่าใช้จ่าย และค่าธรรมเนียมต่าง ๆ การโอนเปลี่ยนสภาพการใช้น้ำให้เป็นไปตามประกาศ คำสั่ง คู่มือปฏิบัติงานหลักเกณฑ์และวิธีปฏิบัติของการประปานครหลวงข้อ ๑๖ เมื่อระเบียบนี้มีผลใช้บังคับแล้ว บรรดาประกาศคำสั่ง หลักเกณฑ์ และวิธีปฏิบัติใดที่อ้างถึงระเบียบการประปานครหลวงฉบับที่ ๕๐ ว่าด้วยการติดตั้งประปา พ.ศ. ๒๕๕๗ ให้ถือว่าอ้างถึงระเบียบนี้ประกาศณ วันที่ ๓ สิงหาคม พ.ศ. ๒๕๕๘ธนศักดิ์วัฒนฐานะผู้ว่าการการประปานครหลวงปริยานุช/จัดทำ๒๘ สิงหาคม ๒๕๕๘นุสรา/ตรวจ๑๙ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๙๕ ง/หน้า ๔/๒๖ สิงหาคม ๒๕๕๘